# אנטואן לאחד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הסכסוך הישראלי-לבנוני
עימותים עיקריים:
מבצע ליטני | מלחמת לבנון (מבצע שלום הגליל)
מבצע דין וחשבון | מבצע ענבי זעם | מלחמת לבנון השנייה
הכוחות בסיכסוך:
צה"ל | צבא דרום לבנון | הפלנגות הנוצריות
אש"ף | אמל | חיזבאללה | סוריה | צבא לבנון
יוניפי"ל (כוח האו"ם בלבנון)
מושגים:
רצועת הביטחון | הגדר הטובה | מובלעת ג'זין | פתחלנד
חוות שבעא
אישים ישראלים בולטים:
יורם המזרחי | בנימין בן אליעזר
אריאל שרון | רפאל איתן | מפקדי מלחמת לבנון | אהוד ברק
אישים לבנוניים נוצרים:
סעד חדאד | אנטואן לאחד | באשיר ג'ומאייל
אישים לבנוניים מוסלמים:
עבאס מוסאווי | חסן נסראללה | מוחמד חוסיין פדלאללה
אישים ערביים:
חאפז אל-אסד | יאסר ערפאת | אחמד ג'יבריל
רקע הסטורי:
גדר הצפון
ראו גם: היסטוריה של ישראל והיסטוריה של לבנון

אנטואן לאחד (נולד 1927), קצין צבא לבנוני ומפקד צבא דרום לבנון (צד"ל) משנת 1984, ועד לפירוקו לאחר נסיגת צה"ל מלבנון בשנת 2000. נשוי למינרווה ואב לרביע ורומי.

לאחד נולד בכפר קטרה, שברכס הרי השוף, למשפחה מארונית. התגייס לצבא לבנון. בתחילת דרכו בצבא היה לאחד קצין ב"משרד השני" - המודיעין הצבאי הלבנוני. מאז התקדם בסולם הדרגות, בין השאר בשל היותו מקורב לנשיא הלבנוני כמיל שמעון. בשנת 1958 היה לאחד בין קציני המודיעין הלבנוני שפיקחו על קבלת משלוחי נשק חשאיים מישראל עבור משטרו של נשיא לבנון דאז כמיל שמעון.

בין השנים 1972 - 1973 למד לאחד במכללה לפיקוד ומטה של צבא צרפת. בשהותו שם התוודע לשותפו לספסל הלימודים אלוף (מיל') מנחם עינן. מבין הקצינים הערבים במכללה באותה תקופה, היה לאחד הקצין הערבי היחיד שיצר קשר כלשהו עם התלמיד מישראל.

ב-1984, לאחר שהפסיד בהתמודדות על תפקיד רמטכ"ל צבא לבנון, פנו אליו ראשי מערכת הביטחון הישראלית והציעו לו להתמנות למפקד צבא דרום לבנון (צד"ל), במקום רס"ן סעד חדאד שנפטר ממחלה. באותה העת שימש לאחד כמפקד כוחות צבא לבנון באזור העיר ג'וניה. בטרם הסכים לקבל על עצמו את התפקיד התייעץ לאחד עם שני האנשים הקורבים אליו ביותר: אביו, ופטרונו הפוליטי כמיל שמעון. שני האישים הללו, בהסתייגות מסוימת, המליצו לו לקבל על עצמו את המשימה. לאחד גם קיבל, לפי דרישתו, הצהרה משר הביטחון דאז משה ארנס שלישראל אין עניין לא באדמת לבנון ולא במקורות המים שלה.

במהלך כהונתו כמפקד צבא דרום לבנון פעל להפיכתו ממיליציה נוצרית לארגון צבאי שמתיימר לייצג את כלל תושבי דרום לבנון. בשנות השמונים פעל לאחד תחת הסכמה שבשתיקה של ממשלת לבנון לפעילות צד"ל. עד אמצע שנות התשעים שילמה ממשלת לבנון את משכורותיהם של אנשי צד"ל שהצטרפו לארגון בשנות השמונים והשבעים מתוך שורות צבא לבנון. בסוף שנות השמונים אף ניסה לאחד לתווך, בלא הצלחה, בין ממלא מקומו של נשיא לבנון, הגנרל מישל עאון, ובין מפקד הפלנגות דאז, סמיר ג'עג'ע.

בנובמבר 1988 נפצע קשה בניסיון התנקשות בחייו, לאחר שנורה מטווח קצר על ידי צעירה לבנונית, כנראה בשליחות ארגון קומוניסטי לבנוני.

לאחר נסיגת צה"ל מרצועת הביטחון בלבנון בשנת 2000, הצטרף חרף רצונו לאשתו ולילדיו שהתגוררו בפריז, ועבר עימם לתל אביב, בה פתח מסעדה לבנונית. בראיונות עמו הביע את תקוותו לחזור לארץ מולדתו. כמו כן מתח ביקורת קשה על נסיגת הבזק של צה"ל מלבנון, ועל התנהלותו של ראש הממשלה דאז, אהוד ברק.

בשנת 2004 פרסם לאחד אוטוביוגרפיה בשם "בעין הסערה" בהוצאת ידיעות אחרונות. בספרו הוא מתאר את תולדות חייו במשולב עם ניתוח מצבה המורכב של לבנון כמדינה המורכבת ממיעוטים ועדות שונות.

## [עריכה] לקריאה נוספת

- אנטואן לאחד, בעין הסערה: חמישים שנות בשירות מולדתי לבנון: אוטוביוגרפיה. עורכת: אסטל גולן. תל אביב, הוצאת ידיעות אחרונות [תשס"ד], 2004.

## [עריכה] קישורים חיצוניים

- ראיון עם לאחד בעיתון "תל אביב".
- ראיון עם לאחד באתר NRG.

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%95%D7%90%D7%9F_%D7%9C%D7%90%D7%97%D7%93.html

קטגוריה: מדינאים ופוליטיקאים לבנונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français